ddrg/super_eurlex huggingface dataset:
DA Den Europæiske Unions Tidende C 101/3

Domstolens kendelse (Sjette Afdeling) af 19. september 2012 — Daniel Levy og Carine Sebbag mod État belge (anmodning om præjudiciel afgørelse fra Tribunal de première instance de Bruxelles — Belgien)

(Sag C-540/11) (1)

(Frie kapitalbevægelser - direkte beskatning - beskatning af udbytte - bilateral dobbeltbeskatningsoverenskomst - efterfølgende ændring foretaget af den ene af de to stater, der er part i overenskomsten, af denne stats nationale lovgivning, hvorved dobbeltbeskatning genindføres - medlemsstaternes forpligtelser i medfør af artikel 10 EF og 293 EF)

2013/C 101/05

Processprog: fransk

Den forelæggende ret

Tribunal de première instance de Bruxelles

Parter i hovedsagen

Sagsøgere: Daniel Levy og Carine Sebbag

Sagsøgt: État belge

Sagens genstand

Anmodning om præjudiciel afgørelse — Tribunal de première instance de Bruxelles — fortolkning af artikel 10 EF, artikel 57, stk. 2, EF og artikel 293 EF — spørgsmålet om lovligheden af en national lovgivning, der tillader dobbeltbeskatning til trods for, at der foreligger en bilateral overenskomst til ophævelse af dobbeltbeskatningen — national lovændring efter vedtagelsen af overenskomsten — tvivl om en erhvervet rettighed — hindring for de frie kapitalbevægelser

Konklusion

For så vidt som fællesskabsretten, således som den fandt anvendelse på tidspunktet for de faktiske omstændigheder i hovedsagen, ikke foreskriver generelle kriterier for kompetencefordelingen mellem medlemsstaterne vedrørende afskaffelse af dobbeltbeskatning inden for Det Europæiske Fællesskab, skal artikel 56 EF, sammenholdt med artikel 10 EF og 293 EF, fortolkes således, at den ikke er til hinder for en situation, hvor en medlemsstat, der i medfør af en dobbeltbeskatningsoverenskomst har påtaget sig at indføre en ordning med henblik på afskaffelse af dobbeltbeskatning af udbytte, efterfølgende ophæver denne ordning ved en lovændring, hvorved dobbeltbeskatning genindføres.

(1) EUT C 25 af 28.1.2012.
DA Den Europæiske Unions Tidende C 9/24

Domstolens kendelse (Syvende Afdeling) af 18. september 2012 — Omnicare, Inc. mod Kontoret for Harmonisering i det Indre Marked (Varemærker og Design) og Astellas Pharma GmbH

(Sag C-587/11 P) (1)

(Appel - EF-varemærker - ansøgning om registrering af ordmærket »OMNICARE CLINICAL RESEARCH« - indsigelse - klagekammerets afvisning af en registreringsansøgning - søgsmål - Rettens dom om afvisning af indsigelse - tilbagekaldelse af indsigelsen - appel - ufornødent at træffe afgørelse)

2013/C 9/40

Processprog: engelsk

Parter

Appellant: Omnicare, Inc. (ved M. Edenborough, QC)

De andre parter i sagen: Kontoret for Harmonisering i det Indre Marked (Varemærker og Design) (KHIM) (ved J. Crespo Carrillo, som befuldmægtiget) og Astellas Pharma GmbH (ved abogada M. Polo Carreño)

Sagens genstand

Appel af Rettens dom (Første Afdeling) af 9. september 2011 i sag T-289/09, Omnicare mod KHIM — Astellas Pharma (OMNICARE), hvorved Retten forkastede et annullationssøgsmål anlagt af ansøgeren om ordmærket »OMNICARE CLINICAL RESEARCH« for tjenesteydelser i klasse 42 mod Kontoret for Harmonisering i det Indre Marked (Varemærker og Design) til prøvelse af afgørelse truffet den 14. maj 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 401/2008-4) vedrørende annullation af indsigelsesafdelingens afgørelse, hvorved denne forkastede en indsigelse rejst af indehaveren af det nationale varemærke »OMNICARE« for tjenesteydelser i klasse 35, 41 og 42 — fortolkning og anvendelse af artikel 8, stk. 1, litra b), i forordning nr. 207/2009 — begrebet reel brug af et ældre varemærke — varemærke anvendt i forbindelse med gratis tjenesteydelser

Konklusion

1) Det er ufornødent at træffe afgørelse i appellen indledt af Omnicare Inc.

2) Omnicare Inc. bærer de af Kontoret for Harmonisering i det Indre Marked (Varemærker og Design) afholdte omkostninger.

3) Omnicare Inc. og Astellas Pharma GmbH bærer deres egne omkostninger.

(1) EUT C 25 af 28.1.2012.
DA Den Europæiske Unions Tidende C 379/12

Domstolens kendelse af 18. september 2012 — Omnicare, Inc. mod Kontoret for Harmonisering i det Indre Marked (Varemærker og Design) og Astellas Pharma GmbH

(Sag C-588/11 P) (1)

(Appel - EF-varemærker - ansøgning om registrering af ordmærket »OMNICARE« - indsigelse - appelkammerets afgørelse om afslag på registreringsansøgningen - søgsmål - Rettens dom, hvorved Harmoniseringskontoret blev frifundet i søgsmålet - tilbagetagelse af indsigelsen - appel - ufornødent at træffe afgørelse i sagen)

2012/C 379/20

Processprog: engelsk

Parter

Appellant: Omnicare, Inc. (ved M. Edenborough, QC)

De andre parter i appelsagen: Kontoret for Harmonisering i det Indre Marked (Varemærker og Design) (KHIM) (ved J. Crespo Carrillo, som befuldmægtiget) og Astellas Pharma GmbH (ved abogada M.L. Polo Carreño)

Sagens genstand

Appel af dom afsagt af Retten (Første Afdeling) den 9. september 2011 i sag T-290/09, Omnicare mod KHIM og Astellas Pharma (OMNICARE), hvorved Retten frifandt Harmoniseringskontoret i et annullationssøgsmål anlagt af ansøgeren om ordmærket »OMNICARE« for tjenesteydelser i klasse 42 til prøvelse af afgørelse truffet den 14. maj 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 402/2008-4) vedrørende ophævelse af indsigelsesafdelingens afgørelse, hvorved denne forkastede den indsigelse, der var blevet rejst af indehaveren af det nationale varemærke »OMNICARE« for tjenesteydelser i klasse 35, 41 og 42 — fortolkning og anvendelse af artikel 8, stk. 1, litra b), i forordning nr. 207/2009 — begrebet reel brug af et ældre varemærke — varemærke, som bruges for gratis tjenesteydelser

Konklusion

1) Det er ufornødent at træffe afgørelse i appelsagen iværksat af Omnicare Inc.

2) Omnicare Inc. betaler de omkostninger, som Kontoret for Harmonisering i det Indre Marked (Varemærker og Design) har afholdt i appelsagen og i sagen om foreløbige forholdsregler.

3) Omnicare Inc. og Astellas Pharma GmbH bærer deres egne omkostninger.

(1) EUT C 25 af 28.1.2012.
DA Den Europæiske Unions Tidende C 366/21

Domstolens kendelse af 12. juli 2012 — Land Wien mod Europa-Kommissionen

(Sag C-608/11 P) (1)

(Appel - atomenergi - udvidelse af atomkraftværket i Mochovce (Den Slovakiske Republik) - Kommissionens afgørelse om at henlægge klagen - annullationssøgsmål - Kommissionens afslag på at udlevere de dokumenter, hvorom der er fremsat begæring - passivitetssøgsmål - minimumskravene i artikel 44, stk. 1, litra c), i Rettens procesreglement - afvisning)

2012/C 366/37

Processprog: tysk

Parter

Appellant: Land Wien (ved Rechtsanwalt W.-G. Schärf)

Den anden part i appelsagen: Europa-Kommissionen (ved M. Patakia, P. Oliver og G. Wilms, som befuldmægtigede)

Sagens genstand

Appel af kendelse afsagt af Retten (Sjette Afdeling) den 20. september 2011 i sag T-267/10, Land Wien mod Kommissionen, hvorved Retten afviste sagsøgerens påstand om, dels annullation af Kommissionens afgørelse af 25. marts 2010 om henlæggelse af sagsøgerens klage vedrørende projektet om udbygning af reaktor 3 og 4 på atomkraftværket i Mochovce (Den Slovakiske Republik), dels at det fastslås, at Kommissionen har udvist passivitet som omhandlet i artikel 265 TEUF, i den udstrækning ikke alle de dokumenter, hvorom der er fremsat begæring, vedrørende dette projekt er blevet fremsendt til sagsøger i strid med Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 15, s. 43) — tilsidesættelse af retten til aktindsigt i dokumenter, af artikel 263, stk. 4, TEUF og af Euratom-traktaten.

Konklusion

1) Appellen forkastes.

2) Land Wien betaler sagens omkostninger.

(1) EUT C 25 af 28.1.2012.
DA Den Europæiske Unions Tidende C 366/19

Domstolens kendelse af 12. juli 2012 — Power-One Italy SpA mod Europa-Kommissionen

(Sag C-372/11 P) (1)

(Appel - ansvar uden for kontraktforhold - projekt, der medfinansieres af det finansielle instrument »LIFE« - udviklingen af et nyt energiforsyningssystem i forbindelse med mobiltelefoni (Pneuma-projektet) - Kommissionens beslutning om at indstille projektet og at tilbagesøge det udbetalte forskud - erstatning for det angiveligt lidte tab)

2012/C 366/31

Processprog: italiensk

Parter

Appellant: Power-One Italy SpA (ved avvocati R. Giuffrida og A. Giussani)

Den anden part i appelsagen: Europa-Kommissionen (ved P. Oliver og D. Recchia, som befuldmægtigede)

Sagens genstand

Appel af kendelse afsagt af Retten (Sjette Afdeling) den 24. maj 2011 i sag T-489/08, Power-One Italy mod Kommissionen, hvorved Retten afviste et søgsmål med påstand om erstatning af det tab, sagsøgeren angiveligt har lidt som følge af Kommissionens beslutning om at indstille Pneuma-projektet (LIFE04 ENV/IT/000595), der har til formål at medfinansiere udviklingen af et nyt energiforsyningssystem i forbindelse med mobiltelefoni — den berettigede forventning — begrundelsespligt

Konklusion.

1) Appellen forkastes.

2) Power-One Italy SpA betaler sagens omkostninger.

(1) EUT C 282 af 24.9.2011.
DA Den Europæiske Unions Tidende C 9/24

Domstolens kendelse af 12. juli 2012 — Muhamad Mugraby mod Rådet for Den Europæiske Union og Europa-Kommissionen

(Sag C-581/11 P) (1)

(Appel - passivitetssøgsmål - krænkelse af de grundlæggende rettigheder og tilsidesættelse af associeringsaftalen mellem Det Europæiske Fællesskab og Den Libanesiske Republik - Rådets og Kommissionens undladelse af at vedtage foranstaltninger over for Den Libanesiske Republik - erstatningssøgsmål - åbenbart, at appellen er ugrundet og ikke kan antages til realitetsbehandling)

2013/C 9/39

Processprog: engelsk

Parter

Appellant: Muhamad Mugraby (ved advocate S. Delhaye)

De andre parter i sagen: Rådet for Den Europæiske Union (ved B. Driessen og M.-M. Joséphidès, som befuldmægtigede) og Europa-Kommissionen (ved S. Boelaert og F. Castillo de la Torre, som befuldmægtigede)

Sagens genstand

Appel af kendelse afsagt af Retten (Tredje Afdeling) den 6. september 2011 i sag T-292/09, Mugraby mod Rådet og Kommissionen, hvorved Retten ikke gav medhold dels i en påstand om, at det fastslås, at Rådet og Kommissionen retsstridigt undlod at tage stilling til sagsøgerens begæring om vedtagelse af foranstaltninger over for Libanon på grund af dette lands angivelige krænkelse af sagsøgerens grundlæggende rettigheder samt af associeringsaftalen mellem Fællesskabet og Den Libanesiske Republik, dels i en påstand om erstatning for det tab, som sagsøgeren angiveligt har lidt som følge af disse fællesskabsinstitutioners passivitet.

Konklusion

1) Appellen forkastes.

2) Muhamad Mugraby betaler sagens omkostninger.

(1) EUT C 25 af 28.1.2012.
DA Den Europæiske Unions Tidende C 303/5

Domstolens kendelse (Tredje Afdeling) af 12. juli 2012 — Gennaro Currà m.fl. mod Bundesrepublik Deutschland (anmodning om præjudiciel afgørelse fra Tribunale ordinario di Brescia — Italien)

(Sag C-466/11) (1)

(Præjudiciel forelæggelse - procesreglementets artikel 92, stk. 1 - søgsmål anlagt af ofre for massakrer mod en medlemsstat som ansvarlig for handlinger begået af dens væbnede styrker i krigstid - Den Europæiske Unions charter om grundlæggende rettigheder - Domstolen åbenbart inkompetent)

2012/C 303/08

Processprog: italiensk

Den forelæggende ret

Tribunale ordinario di Brescia

Parter i hovedsagen

Sagsøgere: Gennaro Currà, Nadia Orlandi arving efter Aldo Orlandi, Renzo Ciro Malago arving efter Federico Malago, Ruberto Ezecchia, Camillo Turchetti, Franco Forni, Ilva Morselli arving efter Ermenegildo Morselli, Elisa Ghisolfi og Anna Ghisolfi arvinger efter Luca Ghisolfi, Primo Zelioli, Francesco Perondi, Anna Furgeri arving efter Agide Furgeri, Elena Penzani og Gian Luigi Penzani arvinger efter Carlo Penzani, Renato Mortari, Ada Zaccaria arving efter Sigifredo Zaccaria, Erino Alberti, Gabriella Boccaletti arving efter Mario Boccaletti, Rita Boccasanta arving efter Ernesto Boccasanta, Alberto Borelli, Pierantonio Foresti arving efter Franco Foresti, Irmo Sancassiani, Ennio Mischi arving efter Aldo Mischi, Graziano Broglia arving efter Rosolino Broglia, Alba Spinella og Maria Raffaella Spinella arvinger efter Vincenzo Rocco Spinella, Giuseppe Ferri, Alessandra Fontanabona arving efter Giulio Fontanabona, Luciana, Mariuccia og Giulietta Pedratti arvinger efter Carlo Pedratti og Raffaele Colucci

Sagsøgt: Bundesrepublik Deutschland

Procesdeltager: Repubblica italiana

Sagens genstand

Anmodning om præjudiciel afgørelse — Tribunale ordinario di Brescia — fortolkning af artikel 3 TEU, artikel 4, stk. 3, TEU, artikel 6 TEU og 21 TEU samt artikel 17, 47 og 52 i Den Europæiske Unions charter om grundlæggende rettigheder — forbrydelser mod menneskeheden — sag anlagt af ofre for massakrer mod en medlemsstat som ansvarlig for handlinger foretaget af dens væbnede styrker i krigstid — ofrenes ret til erstatning — spørgsmålet, om forældelse af sådanne krav kan påberåbes — spørgsmålet, om den omhandlede medlemsstat kan påberåbe sig immunitet over for retsforfølgning

Konklusion

Det er åbenbart, at Den Europæiske Unions Domstol ikke har kompetence til at behandle den anmodning om præjudiciel afgørelse, som Tribunale ordinario di Brescia (Italien) har indgivet.

(1) EUT C 347 af 26.11.2011.
DA Den Europæiske Unions Tidende C 79/2

Domstolens kendelse (Fjerde Afdeling) af 17. januar 2013 — Jožef Grilc mod Slovensko zavarovalno združenje GIZ (anmodning om præjudiciel afgørelse fra Vrhovno sodišče — Slovenien)

(Sag C-541/11) (1)

(Procesreglementets artikel 104, stk.3, andet afsnit - ansvarsforsikring for motorkøretøjer - direktiv 2000/26/EF - erstatningsorgan - erstatningskrav fremsat ved en national ret)

2013/C 79/02

Processprog: slovensk

Den forelæggende ret

Vrhovno sodišče

Parter i hovedsagen

Sagsøger: Jožef Grilc

Sagsøgt: Slovensko zavarovalno združenje GIZ

Sagens genstand

Anmodning om præjudiciel afgørelse — Vrhovno sodišče Republike Slovenije — fortolkning af artikel 6, stk. 1, første afsnit, i Europa-Parlamentets og Rådets direktiv 2000/26/EF af 16. maj 2000 om indbyrdes tilnærmelse af medlemsstaternes lovgivning om ansvarsforsikring for motorkøretøjer og om ændring af Rådets direktiv 73/239/EØF og 88/357/EØF (Fjerde motorkøretøjsforsikringsdirektiv) — begreberne »erstatningskrav« og »der kan udbetale erstatning« — passiv søgsmålskompetence for erstatningsorganet

Konklusion

Artikel 6, stk. 1, afsnit, i Europa-Parlamentets og Rådets direktiv 2000/26/EF af 16. maj 2000 om indbyrdes tilnærmelse af medlemsstaternes lovgivning om ansvarsforsikring for motorkøretøjer og om ændring af Rådets direktiv 73/239/EØF og 88/357/EØF (Fjerde motorkøretøjsforsikringsdirektiv), skal dels fortolkes således, at skadelidte kan fremsætte krav om erstatning for sin skade over for erstatningsorganet under de betingelser, der er fastsat i den nævnte artikel, dels at dette krav nødvendigvis først skal fremsættes over for dette organ, uden at dette berører skadelidtes mulighed for efterfølgende i givet fald at fremsætte kravet ved den stedligt kompetente ret, såfremt det nævnte organ afslår at efterkomme den pågældendes krav.

(1) EUT C 25 af 28.1.2012.
DA Den Europæiske Unions Tidende C 129/12

Kendelse afsagt af formanden for Domstolens Tredje Afdeling den 1. marts 2013 — Irish Bank Resolution Corp. Ltd, tidligere Anglo Irish Bank Corp. Ltd mod Sean Quinn m.fl. (anmodning om præjudiciel afgørelse fra High Court of Ireland — Irland)

(Sag C-634/11) (1)

2013/C 129/21

Processprog: engelsk

Formanden for Tredje Afdeling har besluttet, at sagen skal slettes af registeret.

(1) EUT C 73 af 10.3.2012.
DA Den Europæiske Unions Tidende C 129/2

Domstolens kendelse (Femte Afdeling) af 28. februar 2013 — SIA Forvards V mod Valsts ieņēmumu dienests (anmodning om præjudiciel afgørelse fra Augstākās tiesas Senāts — Letland)

(Sag C-563/11) (1)

(Procesreglementets artikel 99 - beskatning - moms - sjette direktiv - ret til fradrag - afslag - faktura, der er udstedt af et selskab, som anses for fiktivt)

2013/C 129/03

Processprog: lettisk

Den forelæggende ret

Augstākās tiesas Senāts

Parter i hovedsagen

Sagsøger: SIA Forvards V

Sagsøgt: Valsts ieņēmumu dienests

Sagens genstand

Anmodning om præjudiciel afgørelse — Augstākās tiesas Senāts — fortolkning af artikel 17, stk. 2, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fradrag for indgående moms — afgiftspligtig, der opfylder betingelserne i henhold til den nationale lovgivning for fradrag for moms, der er betalt i forbindelse med køb af goder og med hensyn til hvilke, der ikke er konstateret misbrug — nægtelse af fradrag for moms, når det fastslås, at den anden part i transaktionen ikke er i stand til at levere goderne i henhold til den formelt korrekte faktura

Konklusion

Artikel 17, stk. 2, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 95/7/EF af 10. april 1995, skal fortolkes således, at den er til hinder for, at adressaten for en faktura bliver nægtet retten til at fradrage indgående merværdiafgift med den begrundelse, at den til fakturaudstedelsen knyttede transaktion henset til svig eller uregelmæssigheder, der er begået af udstederen af denne faktura, anses for ikke at have fundet faktisk sted, hvis ikke det på grundlag af objektive forhold godtgøres — og uden at det hermed kræves, at adressaten for nævnte faktura foretager kontroller, som ikke påhviler ham — at denne adressat vidste eller burde have vidst, at nævnte transaktion var led i merværdiafgiftssvig, hvilket det tilkommer den forelæggende ret at efterprøve.

(1) EUT C 13 af 14.1.2012.
DA Den Europæiske Unions Tidende C 55/2

Domstolens kendelse (Fjerde Afdeling) af 13. december 2012 — Danilo Debiasi mod Agenzia delle Entrate Ufficio di Parma (anmodning om præjudiciel afgørelse fra Commissione tributaria provinciale di Parma — Italien)

(Sag C-560/11) (1)

(Artikel 53, stk. 2, og artikel 94 i Domstolens procesreglement - åbenbart afvisningsgrundlag - procesreglementets artikel 99 - besvarelse, der ikke giver anledning til nogen rimelig tvivl - beskatning - moms - sjette momsdirektivs artikel 17, stk. 2, litra a) - fradrag for indgående afgift - offentlige eller private sundhedstjenester, som udøver en virksomhed, der er fritaget for afgift - national lovgivning, som udelukker fradrag af afgift betalt ved køb af goder eller tjenesteydelser, der anvendes i forbindelse med nævnte fritagne virksomhed - pro ratasatsen for fradraget)

2013/C 55/02

Processprog: italiensk

Den forelæggende ret

Commissione tributaria provinciale di Parma

Parter i hovedsagen

Sagsøger: Danilo Debiasi

Sagsøgt: Agenzia delle Entrate Ufficio di Parma

Sagens genstand

Anmodning om præjudiciel afgørelse — Commissione tributaria provinciale di Parma — fortolkning af artikel 17, stk. 2, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fradrag af indgående afgift — offentlige eller private sundhedstjenester, som udøver en virksomhed, der er fritaget for afgift — national lovgivning, som udelukker fradrag af afgift betalt ved køb af goder eller tjenesteydelser, der anvendes i forbindelse med nævnte fritagne virksomhed.

Konklusion

Artikel 17, stk. 2 og 5, samt artikel 19 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag skal fortolkes således, at de ikke er til hinder for en national lovgivning som den i hovedsagen omhandlede, som ikke tillader fradrag af indgående merværdiafgift betalt ved køb af goder eller tjenesteydelser, der anvendes i forbindelse med afgiftsfritaget virksomhed, og som derfor fastsætter, at retten til at fradrage denne afgift for en delvist afgiftspligtig person beregnes på et pro rata grundlag, som svarer til forholdet mellem det beløb, der vedrører transaktioner, som giver ret til fradrag, og det samlede beløb for alle transaktioner, der er foretaget i løbet af et år, herunder de fritagne sundhedsydelser.

(1) EUT C 25 af 28.1.2012.
DA Den Europæiske Unions Tidende C 55/2

Domstolens kendelse af 13. december 2012 — Transcatab SpA, in liquidazione mod Europa-Kommissionen

(Sag C-654/11 P) (1)

(Appel - konkurrence - karteller - det italienske marked for køb og første forarbejdning af råtobak - prisfastsættelse og markedsdeling - et datterselskabs ulovlige adfærd tilregnet dets moderselskab - uskyldsformodning - ret til forsvar - begrundelsespligt - ligebehandlingsprincippet)

2013/C 55/03

Processprog: italiensk

Parter

Appellant: Transcatab SpA, in liquidazione (ved avvocato G. Mastrantonio)

Den anden part i appelsagen: Europa-Kommissionen (ved L Malferrari, som befuldmægtiget)

Sagens genstand

Appel af dom afsagt af Retten (Tredje Afdeling) den 5. oktober 2011 i sag T-39/06 Transcatab mod Kommissionen, hvorved Retten frifandt Kommissionen for en påstand om delvis annullation af Kommissionens beslutning K(2005) 4012 endelig af 20. oktober 2005 om en procedure i henhold til artikel 81, stk. 1, (EF) (sag COMP/C.38.281/B.2 — Råtobak — Italien) og en påstand om nedsættelse af den bøde, som Transcatab blev pålagt ved denne beslutning, og hvorved Retten ikke tog Kommissionens modpåstand om forhøjelse af nævnte bøde til følge — det italienske marked for køb og første forarbejdning af råtobak — et moderselskabs ansvar for overtrædelser af konkurrencereglerne begået af dets datterselskaber — afkræftelig formodning i tilfælde af ejerskab af 100 % af selskabskapitalen — grundlæggende principper om bevisbyrde — begrundelsespligt — retten til forsvar — princippet om ligebehandling

Konklusion.

1) Appellen forkastes.

2) Transcatab SpA betaler sagens omkostninger.

(1) EUT C 49 af 18.2.2012.
DA Den Europæiske Unions Tidende C 108/7

Domstolens kendelse af 6. december 2012 — GS Gesellschaft für Umwelt- und Energie-Serviceleistungen mbH mod Europa-Parlamentet og Rådet for Den Europæiske Union

(Sag C-682/11 P) (1)

(Appel - forordning (EU) nr. 1210/2010 - autentificering af euromønter - håndtering af euromønter, der er uegnede til at være i omløb - artikel 8, stk. 2 - medlemsstaternes mulighed for at nægte at indløse euromønt, der er uegnede til at være i omløb - annullationssøgsmål - formaliteten - umiddelbart berørt person)

2013/C 108/12

Processprog: tysk

Parter

Appellant: GS Gesellschaft für Umwelt- und Energie-Serviceleistungen mbH (ved Rechtsanwalt J. Schmidt)

De andre parter i appelsagen: Europa-Parlamentet (ved U. Rösslein og A. Neergaard, som befuldmægtigede) og Rådet for Den Europæiske Union (ved J. Monteiro og M. Simm, som befuldmægtigede)

Sagens genstand

Appel af kendelse afsagt af Retten (Sjette Afdeling) den 12. oktober 2011 i sag T-149/11, GS mod Parlamentet og Rådet, hvorved Retten afviste appellantens søgsmål med påstand om annullation af artikel 8, stk. 2, andet punktum, i Europa-Parlamentets og Rådets forordning (EU) nr. 1210/2010 af 15. december 2010 om autentificering af euromønter og håndtering af euromønter, der er uegnede til at være i omløb (EUT L 339, s. 1) — retsakter, der berører fysiske eller juridiske personer umiddelbart og individuelt — betingelsen om at være umiddelbart berørt

Konklusion.

1) Appellen forkastes.

2) GS Gesellschaft für Umwelt- und Energie-Serviceleistungen mbH betaler sagens omkostninger.

(1) EUT C 65 af 3.3.2012.